Tvind-dommen
Tvind-dommen er en højesteretsdom afsagt den 19. februar 1999 (U 1999.841 H). Det er den hidtil eneste danske dom, der har tilsidesat en lovbestemmelse pga. grundlovsstridighed.
Højesteret fandt, at § 7 i lov nr. 506 af 12. juni 1996 (også kendt som Tvind-loven) afgjorde en konkret retstvist mellem Undervisningsministeriet og Tvindskolerne. I henhold til Grundlovens § 3, 3. pkt., tilkommer det udelukkende domstolene at afgøre konkrete retstvister.